[{"text_idx": "#000004", "text": "Seekordne ra\u0308nnak viib meid kaugele Indoneesiasse, mis koosneb enam kui 17 000 saarest, kus elab ligi 270 miljonit inimest. On vo\u0303imatu anda u\u0308levaadet tervest riigist, kuid heidame pilgu Jaava, Sumatra ja Borneo saartele."}, {"text_idx": "#000005", "text": "Indoneesia loodusest ra\u0308a\u0308kides ei saa mo\u0308o\u0308da vaadata kultuurist, sest inimtegevus on siinsele maastikule ja\u0308tnud tugeva ja\u0308lje. O\u0308eldakse, et Indoneesia on maavarade poolest metsikult rikas maa. Kui sa aga soovid na\u0308ha neid rikkusi, siis vaata endise kolonisaatori - Hollandi poole vo\u0303i endise diktaatori Suharto la\u0308hikondlaste pangaarvetele."}, {"text_idx": "#000006", "text": "Vaatame, kuidas troopilistes vihmametsades elavad metsanomaadid on sunnitud o\u0303lipalmi-istanduste to\u0303ttu ku\u0308ladesse kolima ja usku vahetama. Ra\u0308a\u0308gime sellest, kuidas indoneeslaste usk mu\u0308stitsismi paneb neid trotsima ohte otse vulkaanide jalamil. Arutame selle u\u0308le, millised kultuurilised isea\u0308rasused takistavad kohalike vo\u0303itlust pru\u0308giprobleemiga."}, {"text_idx": "#000007", "text": "Seiklustest Indoneesias ra\u0308a\u0308gib ja na\u0308itab pilte Berit Renser, kes on elanud ja ra\u0308nnanud Indoneesias kokku kaks ja pool aastat. Selle aja jooksul filmis ta metsanomaade, andis va\u0308lja indoneesiakeelse raamatu ja korraldas Jogjakarta linnas pru\u0308gikoristuskampaania \u201eTeeme a\u0308ra!\u201c."}, {"text_idx": "#000012", "text": "Looduse Omnibussi ettevo\u0303tmisi toetab Keskkonnainvesteeringute Keskus"}]